खेलैं बूढ़ औ जवान लरिकन संग मा
भरी फागुनी उमंग आज अंग-अंग मा
होरिहारन कै फ़ौज चली है बाजै मारू बाजा
एक रंग मा रंगिगे सगरौ रंक होंय या राजा
लिहे हाथ पिचकारी अठिलाय कै चली
भीगी भीगी देह सारी बल खाय कै चली
संगे सखी-सहेली सारी अरराय कै चली
जीजा भागे देखौ साली डुडुवाय कै चली
सालिन बीच फँसे जीजाजी भूली हक्की-बक्की
जाड़ के मारे थर-थर काँपैं दाँत चलै जस चक्की
कुरता होइ गवा रुमाल इ बनाय कै चली
औ पिराय दूनव गाल अघवाय कै चली
हारि मानि बैठे हैं मैदाने जंग मा ..
खेलैं बूढ़ औ जवान लरिकन संग मा...
जेकरे कबौ बोल न फूटै बनी हैं आज सयानी
मिलै न रंग तबौ नहवावैं भरि-भरि गगरा पानी
रंग भरी है झोली इनकै रंग भरी है बोली
यहि कोने से वहि कोने तक छूटैं जैसै गोली
उडै लाल रंग मंगिया के बीच परै
awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva mai_Deva awa_Deva awa_Deva mai_Deva